135. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 2052261/5843/0022 της 10 Αυγ./7 Σεπτ. 1995 (ΦΕΚ Β΄ 769) Καθορισμός επιδόματος Υπηρεσίας Αλλοδαπής του προσωπικού του Υπουργείου Εξωτερικών. Καθορίζουμε από 1.7.1995 το Επίδομα Υπηρεσίας Αλλοδαπής του προσωπικού του Υπουργείου Εξωτερικών που υπηρετεί στις παρακάτω Διπλωματικές και Προξενικές Αρχές ως εξής: Αρχή και επίδομα προϊσταμένου Πρέσβεως κατά μήνα: 1.Γιουγκοσλαβία $ Δολλ. ΗΠΑ 5200 ή μάρκα Γερμανίας 8.400. 2.Κροατία $ Δολλ. ΗΠΑ 5200 ή μάρκα Γερμανίας 8.400. 3.Σλοβενία $ Δολλ. ΗΠΑ 5.200 ή μάρκα Γερμανίας 8.400. 4.Κορέα $ Δολλ. ΗΠΑ 8.000 ή γιεν Ιαπωνίας 800.000. Η καταβολή στα ανωτέρω συναλλάγματα θα πραγματοποιηθεί με απόφαση του Υπουργού Εξωτερικών και δεν δύναται να ανακληθεί πριν παρέλθει διάστημα 6 μηνών από της εκδόσεώς της. Κατά τα λοιπά ισχύουν οι διατάξεις των υπό στοιχ. (1), (2), (3) και (4) ομοίων Κοινών Υπουργικών Αποφάσεων. Από τις διατάξεις της Απόφασης αυτής, προκαλείται δαπάνη, για το χρονικό διάστημα από 1.7.1995 μέχρι 31.12.1995 ποσό δραχμ. περίπου 50.000.000, και για το καθένα από τα επόμενα χρόνια δραχμ. περίπου 100.000.000. Η δαπάνη για το τρέχον έτος έχει ήδη συμπεριληφθεί στον προϋπολογισμό εξόδων του Υπουργείου μας και θα αντιμετωπισθεί από τις πιστώσεις των ΚΑΕ 0232 και 0332 του Φορέα 120. 